Corey Perry

Corey Perry (s. 16. toukokuuta 1985 Peterborough, Ontario) on kanadalainen jääkiekkoilija. Perry edustaa NHL-joukkue Los Angeles Kingsiä. Urallaan kertaalleen NHL:n arvokkaimman pelaajan ja parhaimman maalintekijän palkinnon saavuttanut Perry kuuluu kolmen kullan klubiin.Corey Perry TSN.ca-sivustolla 

Perry on NHL:n historian ainoa pelaaja, joka on pelannut Stanley Cupin finaalissa viidessä eri joukkueessa.https://www.suomikiekko.com/2024/06/corey-perry-teki-uskomattoman-nhl-ennatyksen-edes-suurimmat-legendat-eivat-ole-pystyneet-samaan/

 Ura 
 Juniorivuodet 
Ennen ammattilaisuransa alkua Perry pelasi vuosina 2001–2005 OHL-junioriliigan London Knightsissa. Tuona aikana hän oli kolmesti joukkueensa paras pisteentekijä (2002–2003, 2003–2004 ja 2004–2005) ja kahdesti joukkueen paras maalintekijä (2003–2004 ja 2004–2005).2002–03 London Knights (OHL) hockeydb.com. 2003–04 London Knights (OHL) hockeydb.com. 2004–05 London Knights (OHL) hockeydb.com.  Eniten pisteitä hän teki kaudella 2004–2005, jolla oli OHL:n piste-, maali- ja syöttöpörssien kärkinimi tehtyään 130 tehopistettä, 47 maalia ja 83 syöttöpistettä 60:ssä runkosarjaottelussa.OHL:n pistepörssi 2004–2005  ontariohockeyleague.com. OHL:n maalipörssi 2004–2005  ontariohockeyleague.com. OHL:n syöttöpörssi 2004–2005  ontariohockeyleague.com.  Hän myös voitti OHL:n syöttöpörssin kaudella 2003–2004.OHL:n syöttöpörssi 2003–2004  ontariohockeyleague.com. 

Perry oli voittamassa sekä OHL:n mestaruutta että Memorial Cupia eli Canadian Hockey Leaguen mestaruutta vuonna 2005. Hän oli OHL-pudotuspelien paras pistemies tehtyään 18:ssa ottelussa 38 tehopistettä, 11 maalia ja 27 syöttöpistettä. Memorial Cup -turnauksessa hän oli maalipörssin toinen Sidney Crosbyn jälkeen ja pistepörssin viides tehtyään seitsemän tehopistettä, neljä maalia ja kolme syöttöpistettä neljässä ottelussa.OHL:n pistepörssi pudotuspeleissä 2005  ontariohockeyleague.com. Memorial Cup -turnauksen 2005 maalipörssi LeagueStat.com. Memorial Cup -turnauksen 2005 pistepörssi LeagueStat.com. 

Vuonna 2005 Perry palkittiin Red Tilson Trophylla (OHL-kauden runkosarjan arvokkain pelaaja), Eddie Powers Memorial Trophylla (OHL-kauden runkosarjan pistepörssin voitto), Wayne Gretzky 99 Awardilla (OHL-kauden pudotuspelien arvokkain pelaaja) ja Stafford Smythe Memorial Trophylla (Memorial Cup -turnauksen arvokkain pelaaja). Hänet myös nimettiin OHL:n tulokkaiden ensimmäiseen tähdistökentälliseen 2002, OHL:n ensimmäiseen ja Canadian Hockey Leaguen toiseen tähdistökentälliseen 2004 ja Memorial Cup -turnauksen tähdistökentälliseen sekä Canadian Hockey Leaguen ja OHL:n ensimmäiseen tähdistökentälliseen 2005.

 Ammattilaisura 
Perry sai NHL-varauksen, kun silloinen Mighty Ducks of Anaheim (vuodesta 2006 Anaheim Ducks) varasi hänet numerolla 28 varaustilaisuuden 2003 ensimmäisellä kierroksella. Vuonna 2004 hän edusti Anaheimin silloista farmiseuraa Cincinnati Mighty Ducksia kolmessa AHL:n pudotuspeliottelussa ja NHL-uransa hän aloitti vuotta myöhemmin. Hän pelasi ensimmäisen NHL-ottelunsa 5. lokakuuta 2005, jolloin Anaheim sai vastaansa Chicago Blackhawksin, ja sai ottelussa tililleen ensimmäisen NHL-pisteensä, syöttöpisteen Teemu Selänteen tekemään 1–1 ylivoimamaaliin. Ensimmäisen NHL-maalinsa hän teki muutama päivä myöhemmin, 10. lokakuuta ottelussa Edmonton Oilersia vastaan. 

Osan ensimmäisestä ammattilaiskaudestaan Perry vietti AHL:n Portland Piratesissa: hän teki 19:ssä pelaamassaan ottelussa 34 tehopistettä, 16 maalia ja 18 syöttöpistettä, ja joulukuussa 2005 hän jakoi AHL:n kuukauden tulokkaan palkinnon seurakaveri Ryan Getzlafin kanssa. Tammikuussa 2006 hänet nostettiin takaisin NHL:ään ja hän pysyi ylhäällä koko loppukauden. Hän pelasi tulokaskaudellaan, kaudella , 56 NHL:n runkosarjaottelua, joissa hän teki 25 tehopistettä, 13 maalia ja 12 syöttöpistettä.

Kaudella  Perry oli voittamassa Stanley Cupia. Hän teki pudotuspeleissä 2007 15 tehopistettä, kuusi maalia ja yhdeksän syöttöpistettä, 21:ssä ottelussa. Mestaruutta seuranneilla kahdella kaudella,  ja , hän oli molemmilla Anaheimin paras maalintekijä ja toiseksi paras pistemies Ryan Getzlafin jälkeen2007–08 Anaheim Ducks (NHL) hockeydb.com. 2008–09 Anaheim Ducks (NHL) hockeydb.com.  ja kaudella  hän oli ensimmäistä kertaa Anaheimin paras pistemies tehtyään silloiset ennätyspisteensä, 76 tehopistettä, 27 maalia ja 49 syöttöpistettä 82:ssa runkosarjaottelussa.2009–10 Anaheim Ducks (NHL) hockeydb.com.  Runkosarjakaudella  Perry oli joukkueensa paras maalintekijä ja pistemies sekä koko NHL:n eniten maaleja ja kolmanneksi eniten tehopisteitä tehnyt pelaaja tehtyään 82:ssa ottelussa tehot 50 maalia ja 48 syöttöpistettä, yhteensä 98 tehopistettä. Kauden päätteeksi hänet palkittiin paitsi NHL:n parhaan maalintekijän Maurice ”Rocket” Richard Trophylla, myös liigan arvokkaimman pelaajan palkinnolla Hart Memorial Trophylla. Lisäksi hänet nimettiin NHL:n ensimmäiseen tähdistökentälliseen. 

14 Anaheimissa vietetyn kauden jälkeen Ducks osti Perryn sopimuksen ulos kesäkuussa 2019. Perry ei ollut enää pystynyt korkean palkan edellyttämiin tehoihin viime kausina. Perry teki kaudeksi  sopimuksen Dallas Starsin kanssa.

Joulukuussa 2020 Perry teki vapaana agenttina Montreal Canadiensin kanssa yksivuotisen ja 750 000 dollarin arvoisen sopimuksen. https://www.tsn.ca/montreal-canadiens-sign-forward-corey-perry-to-one-year-750-000-deal-1.1569634

Heinäkuussa 2021 Perry solmi vapaana agenttina kahden vuoden ja 2 miljoonan dollarin arvoisen sopimuksen Lightningin kanssa.https://www.sportsnet.ca/nhl/article/lightning-sign-veteran-corey-perry-two-year-contract/ Perrystä tuli kesällä 2022 NHL:n ensimmäinen pelaaja, joka on hävinnyt kolme perättäistä loppuottelusarjaa pelaten joka vuosi eri joukkueessa. Hän on hävinnyt mestaruuden Dallas Starsin riveissä Tampa Bay Lightningille, samoin Montreal Canadiensissa. Kaudeksi 2021–2022 Perry siirtyi Lightningiin, mutta hän hävisi jälleen mestaruuden, tuolloin Colorado Avalanchea vastaan.

NHL:n tähdistöottelussa Perry on pelannut urallaan kolmesti, vuosina 2008, 2011 ja 2012.

Kesäkuussa 2023 Lightning kauppasi Perryn Chicago Blackhawksiin vaihdossa seitsemännen kierroksen varausvuoroon vuoden 2024 varaustilaisuudessa. https://www.sportsnet.ca/nhl/article/blackhawks-acquire-rights-to-pending-ufa-corey-perry-in-trade-with-lightning/

Siirron jälkeen Perry teki Blackhawksin kanssa yksivuotisen ja neljän miljoonan dollarin arvoisen sopimuksen. https://www.tsn.ca/nhl/chicago-blackhawks-corey-perry-agree-to-one-year-4m-deal-1.1979201

Perry sai potkut Blackhawksista marraskuussa 2023, koska hänen sopimattoman käytöksensä vuoksi. Käytöksen kuvailtiin rikkoneen sekä hänen pelaajasopimuksensa että seuran sisäisiä sääntöjä, joiden on tarkoitus varmistaa ammattimainen ja turvallinen työympäristö."

Tammikuussa 2024 Perry teki sopimuksen Edmonton Oilersin kanssa. https://www.tsn.ca/nhl/oilers-agree-to-deal-with-veteran-forward-corey-perry-1.2065754 Heinäkuussa 2024 Perry solmi Oilersin kanssa vuoden mittaisen ja 1,4 miljoonan dollarin arvoisen jatkosopimuksen.

Heinäkuussa 2025 Perry teki vapaana pelaajana Los Angeles Kingsin kanssa yksivuotisen ja 2 miljoonan dollarin arvoisen sopimuksen. Sopimuksessa oli lisäksi 2 miljoonaa mahdollisia bonuksia.

 Maajoukkue 

Perry edusti Kanadaa Vancouverin olympialaisissa 2010 ja oli voittamassa olympiakultaa. Hän teki olympialaisten jääkiekkoturnauksessa viisi tehopistettä, neljä maalia ja yhden syöttöpisteen. Vuonna 2005 hän edusti maataan jääkiekon nuorten maailmanmestaruuskilpailuissa, missä hän oli mukana voittamassa nuorten MM-kultaa, kun Kanada voitti turnauksen loppuottelussa Venäjän maalein 6–1. Perry on pelannut myös maailmanmestaruuskilpailuissa vuosina 2010, 2012 sekä Kanadan voittaessa kultaa 2016. Kultaan päättyneessä turnauksessa hän toimi joukkueen kapteenina.

 Tilastot 
 2000–01 Peterborough Bantam 64694611520 33030 2001–02 London Knights OHL 6028315956 1223530 2002–03 London Knights OHL 67255378147 1471623 27 2003–04 London Knights OHL 66407311398 157152220   2003–04 Cincinnati Mighty Ducks AHL ————— 31124  2004–05 London Knights OHL 604783130117 1811273846        JMM  6  2  5  7  6  2005–06 Portland Pirates AHL 1916183432 ————— 2005–06 Mighty Ducks of Anaheim NHL 5613122550 1103316 2006–07 Anaheim Ducks NHL 8217274455 21691537  2007–08 Anaheim Ducks NHL 70292554108 32138 2008–09 Anaheim Ducks NHL 78324072109  13861436  2009–10 Anaheim Ducks NHL 82274976111 —————        OK  7  4  1  5  2                     MM  7  2  4  6  8 2010–11 Anaheim Ducks NHL 82504898104  62684  2011–12 Anaheim Ducks NHL 80372360127  —————        MM  8  3  4  7  8 2012–13 Anaheim Ducks NHL 4415213672  70224 2013–14 Anaheim Ducks NHL 8143398265 13471119        OK  6  0  1  1  2 2014–15 Anaheim Ducks NHL 6733225567 161081814 2015–16 Anaheim Ducks NHL 8234286268 70446        MM  10  4  5  9  6 2016–17 Anaheim Ducks NHL 8219345376 17471134        WCup  6  2  0  2  2 2017–18 Anaheim Ducks NHL 7117324971 40008 2018–19 Anaheim Ducks NHL 31641027 ————— 2019–20 Dallas Stars NHL 575162170 2754927 2020–21 Montreal Canadiens NHL 499122139 22461025 2021–22 Tampa Bay Lightning NHL 8219214066 23651126 2022–23 Tampa Bay Lightning NHL 8112132595 62357 2023–24 Chicago Blackhawks NHL 1645912 —————  Edmonton Oilers NHL 38851334 1912312 2024–25 Edmonton Oilers NHL 8119113061 221041412 NHL yhteensä 13924484879351487 2376477141295 

 Lähteet 



Viitteet

 Aiheesta muualla 
Corey Perry Anaheim Ducksin verkkosivustolla 

Luokka:Kanadalaiset jääkiekkoilijat
Luokka:Kanadalaiset olympiavoittajat
Luokka:Jääkiekon maailmanmestarit
Luokka:Anaheim Ducksin varaamat pelaajat
Luokka:Hart Memorial Trophy -voittajat
Luokka:Maurice "Rocket" Richard Trophy -voittajat
Luokka:Kolmen kullan klubi
Luokka:Vuonna 1985 syntyneet
Luokka:Elävät henkilöt
Luokka:Seulonnan keskeiset artikkelit